  Анжелика Тихонова корреспондент Удмуртиысь гурт возёсъя министерство пичи возёсъёслы юрттэт сётонъя службае ужаны егит ӧнерчиосты – агрономъёсты, зоотехникъёсты, пудо эмъясьёсты но экономистъёсты - утча. Кыӵе ужпумъёсты соос быдэсъялозы, ивтортодэтъя «Удмуртия» агентстволэн корреспондентэзлы Гурт возёсъёсын визь-кенеш сётонъя удмурт центрлэн но Фермеръёслы но кооперативъёслы юрттэт сётон компетенциосъя центрлэн кивалтӥсез Юрий Чураков вераз. Ми дасялом ӧнерчиосты, кудъёсыз фермер, крестьян возёсъёсы юанъёсъя, вазиськонъёсъя юрттэт сётыны поталозы, интыосын визь-кенеш сётыны, кылдэм шуг-секытъёсты пусйыны быгатозы Юрий Чураков, Гурт возёсъёсын визь-кенеш сётонъя но Фермеръёслы но кооперативъёслы юрттэт сётон компетенциосъя центръёсын кивалтӥсьЕгит ӧнерчиос бухучётэн, зоотехниен, агрономиен, юридик ужпумъёсын герӟаськем юанъёсты сэрттыны-пертчыны юрттозы, пудо вордон, кизён ужпумъёсъя визь-кенеш сётозы. Со сяна, милям пудо сиёнъя лабораторимы вань. Ми пудо сюдыны кутӥськись турынъёссэс, пудо сиёнзэс эскерыны быгатом. Со эскеронъёслы йылпумъянъёсъя <...> соосты азьланяз уже кутон но рационъёс кылдытон пумысен ӵектонъёсмес вераны быгатом Юрий Чураков, Гурт возёсъёсын визь-кенеш сётонъя но Фермеръёслы но кооперативъёслы юрттэт сётон компетенциосъя центръёсын кивалтӥсьТа служба пичи возёсъёслы но, асьсэлы егит ӧнерчиослы но туж пайдалыко луоз. Соос элькунысьтымы гурт возёсъёсын ужамез адӟозы, асьсэлы кыӵе ке йылпумъянъёс лэсьтозы, тодон-валан люкалозы, дышетсконниын басьтэм тодон-валанзэс сайкыт йырын уже кутыны быгатозы. Кызьы шуо, экономикаез выль рельсаос вылэ пуктыны. Тодосъя но, возёсэз пайдалыко нуонъя но выль сямен Юрий Чураков, Гурт возёсъёсын визь-кенеш сётонъя но Фермеръёслы но кооперативъёслы юрттэт сётон компетенциосъя центръёсын кивалтӥсьЮрий Чураковлэн верамезъя, азьланяз егитъёсты практика ортчыны но кутыны быгатозы. Малпасько, со ужлэн пайдалыкез умой луысал. Ми чакласалмы, кытын соослы умойгес луысал практика ортчыны туала куронъёслы тупась тодон-валанъёс но быгатонлыкъёс басьтон понна Юрий Чураков, Гурт возёсъёсын визь-кенеш сётонъя но Фермеръёслы но кооперативъёслы юрттэт сётон компетенциосъя центръёсын кивалтӥсьСлужбае куриськон понна  udmurtiya@rssm.su электрон почтае резюме келяно.  Тегъёс: егитъёс Удмуртия гуртвозёс фермеръёс гуртвозёсъяминистерство  